Bulmerincq

**Bulmerincq**, varem ka *Bulmering* (vene keeles *Бульмеринг*, läti keeles *Bulmerinks*) on Šotimaalt pärit kaupmehe- ja aadlisuguvõsa.

## Ajalugu
Bulmerincqid on pärit Šotimaalt. XVII sajandi alguses asusid nad elama Lübeckisse. Aastast 1677 on nende kohta teateid Riiast. 

1804. aasta 13. aprillil (vkj) sai Riia kaupmees Gottfried Bulmerincq (1760−1813) Püha Rooma keisrilt aadlitiitli (rüütel). 1865. aastal võeti Liivimaa kubermangu aadlisuguvõsaraamatusse Eberhard Michael von Bulmerincq (1787−1870) ja 1894. aastal tema vend Michael (Michél) Etienne von Bulmerincq (1805−1893).

## Suguvõsa liikmeid

*Eberhard Bulmerincq (1686−1745), Riia raehärra
*Anton Bulmerincq (1724−1791), Riia raehärra
*Johann Valentin von Bulmerincq (1760−1827), Riia raehärra ja bürgermeister
*Eberhard Michael von Bulmerincq (1787−1870), kaupmees Riias, 1. gildi kaupmees, Riia Suurgildi vanem
*Carl Eberhard von Bulmerincq (1791−1860), insener ja kindralmajor
*Anton von Bulmerincq (1804−1830), jurist Riias
*Michael (Michél) Etienne von Bulmerincq (1805−1893), kindralmajor, meditsiinidoktor
*Gottfried von Bulmerincq (1807−1884), õigusteaduse doktor, Heidelbergi ülikooli eradotsent
*August Michael von Bulmerincq (1822−1890), õigusteaduse doktor, Venemaa tõeline riiginõunik, Badeni salanõunik, Tartu ülikooli riigi- ja rahvusvahelise õiguse professor, Baltische Wochenschrift für Landwirtschaft, Gewerbfleiss und Handeli asutaja ja toimetaja
*Robert von Bulmerincq (1824−1900), Reņģe mõisnik
*Boris Bulmerincq (1829−1872), Bukulti mõisnik
*Michael Karl Gottfried von Bulmerincq (1832−1899), tõeline riiginõunik, gümnaasiumidirektor Varssavis
*Florent Eugen Bernhard von Bulmerincq (1833−1897), kindralleitnant, brigaadikomandör, Kertši kindluse komandant
*August Michael von Bulmerincq (1859−1933), õigusteaduse doktor, ajaloolane
*Wilhelm Robert von Bulmerincq (1862−1953), Riia linnapea, rahukohtunik, Balti Maanõukogu liige, ajakirjanik  Stettinis
*Alexander Michael Karl von Bulmerincq (1868−1938), teoloogiamagister, riiginõunik, Tartu ülikooli semiidi keelte professor, usuteaduskonna dekaan
* Michael Carl Bulmerincq (1871−1934), jurist Varssavis,  Thibilisis, Novgorodis, Vilniuses, Thornis
*Georg Eugen von Bulmerincq (1878−1944), jurist
*Alexander (Axel) Georg von Bulnmerincq (1909−1945), filosoofiadoktor, orientalist

## Bulmerincqi suguvõsa mõisavaldused
*Kuramaa:
**Durbe (*Durben*) (1838−1848), Nīkrāce (*Groß-Niekratzen*) (1880.−1890. aastad), Reņģe (*Rengenhof*) (1850.−1860. aastad)
*Liivimaa läti distrikt:
**Eglēni (*Gränhof*) (1864−?, pandivaldus), Lanstupe (*Lambsdorfshof*) (1824−1834, pandivaldus), Ozoli (*Ohselshof*) (1824−1834, pandivaldus)

## Viited

## Kirjandus
*EAA, f. 1453 (Perekond Bulmerincq).
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 15 https://gdz.sub.uni-goettingen.de/id/PPN825936918?tify=%7B%22pages%22%3A%5B29%5D%2C%22view%22%3A%22info%22%7D.
*Lenz, Wilhelm. *Deutschebaltisches biographisches Lexikon 1710−1960*. Köln-Wien: Böhlau Verlag, 1970. Lk 129.

## Välislingid
*Bulmerincqi suguvõsa genealoogia